Kristoffer Borgli

Kristoffer Borgli (født 1985) er en norsk filmregissør, manusforfatter og klipper.

Han startet filmkarrieren med å produsere kortfilmer, musikkvideoer og reklamefilmer. Flere av hans kortfilmer er blitt vist på internasjonale filmfestivaler, blant annet Whateverest fra 2013 og Former Cult Member Hears Music For The First Time fra 2020. Han regisserte videoen til Donkeyboys låt «Ambitions» som ble kåret til årets musikkvideo under Spellemannprisen 2009. I tillegg er hans videoer til Casiokidss låter «En vill hest» og «Det haster!» blitt nominert i samme klasse foran henholdsvis Spellemannprisen 2010 og 2011.

Hans første langfilm var DRIB fra 2017 hvor han stod for manus og regi. I 2022 kom hans andre spillefilm, Syk pike med Kristine Kujath Thorp i hovedrollen. Filmen vant priser under filmfestivalene i Valladolid og Dublin, og var den første filmen som vant tre priser under utdelingen av Filmkritikerprisen. For filmen fikk han Amandaprisen 2023 i klassen beste manus og filmen vant også prisen for beste sminke. I tillegg var han nominert i klassen beste klipp, og filmen var nominert til totalt fem priser.
Borgli fikk også talentprisen Nordisk Film-prisen i 2023.

I 2022 ble det annonsert at Borgli står for manus og regi til den amerikanske filmen  med Nicolas Cage i hovedrollen.

Borgli er bosatt i Los Angeles i USA.

Filmografi 
 : DRIB
 : Syk pike
 : Dream Scenario

Referanser

Eksterne lenker 
 
 

Norske filmregissører
Norske manusforfattere
Norske filmklippere
Amanda for beste filmmanus‎
Amandaprisen 2023